पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के बावजूद जिले में कोरोना के मरीज लगातार बढ़ रहे हैं। ऐसे में गैर जरूरी सामान की दुकानों को खोलकर लॉकडाउन का उल्लंघन हो रहा है। आवश्यक सेवाओं के अलावा किराना सामान के कुछ थोक व खेरची विक्रेताओं को प्रशासन ने अनुमति दी है। इनके अलावा कुछ व्यापारी आधे शटर खोलकर गुपचुप कारोबार कर रहे हैं।
सोमवार को भी कुछ दुकानों से व्यापार होता रहा। गाइडलाइन का पालन नहीं करने पर ग्रामीण क्षेत्र में जरूर कार्रवाई हुई, लेकिन शहरी क्षेत्र में कुछ व्यापारी बेरोकटोक दुकान चला रहे है। मेडिकल व लैब पर मरीजों के परिजनों की भीड़ लग रही है। पहली लहर के दौरान टोटल लॉकडाउन होने से बाहरी लोगों का प्रवेश प्रतिबंधित था। लेकिन इस बार ऐसा नहीं है।
पुलिस ने लॉकडाउन उल्लंघन के 26 मामले दर्ज किए। 27 आरोपियों पर मोटर व्हीकल एक्ट व 94 लोगों पर 26 हजार 500 रुपए के चालान बनाए। अनावश्यक बाहर घूमने पर 66 लोगों को अस्थायी जेल भेजा गया। बिना मास्क 402 लोगों पर 24 हजार 450 रुपए की चालानी कार्रवाई की गई।
बस स्टैंड : बिका पान-मसाला व कन्फेंसरी
बस स्टैंड क्षेत्र में गोली-चाकलेट, पान मसाले व किराणा की दुकान से सामान बेचा जा रहा था। यहां शहर के गली-मोहल्लों व ग्रामीण क्षेत्र में किराणा दुकान का संचालन करने वाले लोग खरीदारी करने पहुंच रहे हैं। एक सप्ताह पहले नपा कर्मियों ने दुकानदारों को समझाइश दी थी। अगरबत्ती दुकान भी खुली थी।
सराफा बाजार : साड़ी-कपड़ों की बिक्री
मुख्य सराफा बाजार क्षेत्र में कॉॅम्प्लेक्स के अंदर दुकानों से कपड़े व साड़ियां बेचे जा रहे हैं। बाहर दो लोगों को बैठाया गया था। यह ग्राहकों को बुलाने के साथ पुलिस व प्रशासन के अधिकारियों पर नजर रख रहे थे। पुलिस का वाहन आते देख शटर गिरा देते। किराना व कटलरी सामान भी बिकता रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva kas_Deva hin_Deva hin_Deva hin_Deva zho_Hant eng_Latn